 **Hévízi Szobakiadók Szövetsége**

H-8380 Hévíz, Széchenyi u. 10.

Elnök: Bruncsicsné Szekér Andrea

Titkár: Kovács Angéla

Tel. +36 30 294 70 10

E-mail: [heszosz@gmail.com](mailto:heszosz@gmail.com)

Számlaszám: 74500114-10105072

Adószám: 18952861-1-20

[www.heviz-relax.hu](http://www.heviz-relax.hu/)

**Papp Gábor Polgármester Úr részére**

**Hévíz Város Önkormányzata Pénzügyi, Turisztikai és Városfejlesztési Bizottsága részére**

**Hévíz Város Önkormányzata Képviselőtestülete részére**

**Hévíz, Kossuth L. u. 1.**

**Tárgy: Tájékoztató a 2023. évről**

**Tisztelt Polgármester Úr!**

**Tisztelt Pénzügyi, Turisztikai és Városfejlesztési Bizottság!**

Először szeretnénk köszönetet mondani Polgármester Úr, a Tisztelt Képviselő Testület és a hévízi önkormányzat számunkra nyújtott, korábbi években jelentős anyagi támogatásáért.

Tagságunkat 2023-ben 32 partner és 222 tag alkotta.

A ránk bízott javakkal ebben az évben is igyekeztünk minél ésszerűen és takarékosabban gazdálkodni.

A Hévíz Turisztikai Egyesület vezetőségében és a HTN KFT-ben is képviseltük tagjainkat.

Főbb aktivitásaink 2023-ban a következők voltak, időrendi sorrendben leírva:

Január 7-én este végre ismét megtarthattuk hagyományos év eleji bálunkat a NaturMed Hotel Carbona „Carmen” báltermében. Karibi tánc műsor és élő tánczene szórakoztatta a megjelent vendégeket. Kitűnő ételeket szolgáltak fel és a korábban tapasztaltak szerint nagyszerű vendéglátásban volt részünk, köszönjük. A bálozók között sok értékes nyeremény került kisorsolásra.

Január 12-én a Hévízi Televízióban nyilatkoztunk az elmúlt év eseményeiről és az idei terveinkről.

Január 17-én a Turisztikai Egyesületben fennálló tagságunkkal, annak éves díjával kapcsolatban folytattunk megbeszélést az egyesület vezetőjével és Kepli József János Alpolgármester úrral.

Támogatási kérelmünket az idei évre vonatkozóan, a komplett dokumentációt leadtuk az önkormányzat részére január elején. Ez az előző évi munkánkról való tájékoztatót, az idei pénzügyi tervünket, az átláthatósági nyilatkozatot, támogatási adatlapot, friss bírósági kivonatot és az aláírási címpéldányt tartalmazta. Optimistán terveztünk, sok tevékenységgel, így a kérelmünk 3,4 M. Ft támogatási igényt fogalmazott meg. Az előző, 2022-es évre és a 2021-es évre sem kaptunk támogatást önkormányzattól, a 2020-as évben pedig a 3,5 M Ft megítélt támogatásból vissza kellett utalnunk 1,5 M Ft-ot.

Viszont ezúton is köszönjük a korábbi évekre adott támogatást.

Lajkó Ferenc, volt elnök a Hévízi Szobakiadók Szövetsége elnökségi tagjait vezetőségi ülésre hívta 2023. február 10. (péntek) 17:00 órára.

A gyűlés helye: Hévíz, Magyar Csárda, Hévíz, Tavirózsa utca 2 volt.

Tárgyalt napirendi pontok voltak:

1. NEA pályázatok

2. Támogatási kérelem önkormányzat felé

3. Nagymegyer partner kapcsolat, szakmai út

4. Közgyűlés helye és ideje, vezetőségi tagok választása

5. Új tag felvétel

6. Tófürdő, fedett fürdő együttműködés, bónok

7. HSZSZ bál

8. Egyéb ügyek

Február 18-án a jubileumi Öreg Gólyák teremlabdarúgó torna zajlott városunkban. Az eseményre külföldről is érkeztek csapatok, sőt az első helyet is a lendvai játékosok szerezték meg. Egyesületünk kis ajándékokkal támogatta a rendezvényt.

Február 22-én Vas-Barna Rita Tófürdő igazgatóval egyeztettünk az idei szerződésünkről, változásokról, lehetőségekről, kúra ajánlatokról, mappa lapok frissítéséről.

Február 28-án délelőtt ügyvédünkkel folytattunk egyeztetést a közgyűlés alapszabályának változtatását érintő jogi dolgokkal kapcsolatban.

A Hévízi Szobakiadók Szövetségének Elnöksége a szövetség soron következő, vezetőség választó közgyűlését a Hotel Carbona „Télikert” termében tartotta 2023. február 28. kedd, 15.00. órakor. Köszönjük ezúton is a kedves vendéglátást és azt, hogy ebben a gyönyörű teremben tarthattuk meg rendezvényünket.

A közgyűlés ezen időpontban nem volt határozatképes, a határozatképtelenség miatt megismételt közgyűlés időpontját ugyanezen a napon és helyen 15.30. órára tűztük ki. Ennek a közgyűlésnek a napirendi pontjai megegyeztek a 15.00. órára meghirdetett és a megjelentek számától függetlenül ez a közgyűlés határozatképes volt.

Az első fél órában az egyesület szolgáltató partnerei mutatkozhattak be tagjainknak. Először Pásztor Rita lakberendező adott tanácsokat tagjainknak a szállások jobb értékesíthetősége céljából, ezután a hévízi tófürdő igazgatója, Vas-Barna Rita mondta el az aktuális tudnivalókat legfontosabb partnerünk idei terveiről, céljairól, történéseiről. Egy, majd március végén tartandó bemutatóra, szolgáltatásokat bemutató nyílt napra is meghívta tagjainkat. A nagyradai Cézár Pince üzletkötője, Bottka Szilárd a pincészet bemutatása után szintén Study Tour-ra invitálta egyesületünk tagjait. A Hotel Európa Fit szállodából Mesterházy Gabriella, Senior Sales Manager adott tájékoztatást szolgáltatásaikról és az együttműködés lehetőségeiről. A szálloda tagjaink és vendégeik számára nyújtott szolgáltatásaikat is bemutatják idén tavasszal egy nyílt nap keretében. Köszönjük a meghívásokat. Az Ensana Hotelből Molnár Renáta, PR vezető köszönte meg a régóta tartó partnerséget és többek között a külsősök számára is elérhető programjaikra is felhívta figyelmünket új szolgáltatásaik bemutatása mellett.

A megjelenteket kávé, tea, ásványvíz, üdítő is várta.

Napirendi pontok voltak a közgyűlésen:

1. Beszámoló a Hévízi Szobakiadók Szövetsége 2022. évi munkájáról

(előadó: Lajkó Ferenc elnök) A közgyűlés egyhangúlag elfogadta.

2. Ellenőrző bizottság beszámolója

(előadó: Naszádos Antal ellenőrző biz. elnök) A közgyűlés egyhangúlag elfogadta.

3. A Hévízi Szobakiadók Szövetsége 2023. évi költségvetés-tervezetének ismertetése (előadó: Bruncsicsné Szekér Andrea elnökhelyettes)

4. Alapszabály módosítás. Az éves tagdíjak kikerülnek az alapszabályból, azt a vezetőség határozza majd meg, tárgyévet megelőző december 31-ig közzé teszi az egyesület honlapján. A közgyűlés egyhangúlag elfogadta.

5. Vezetőség választás. A közgyűlés a következő vezetőségi tagokat választotta meg:

Elnök: Bruncsicsné Szekér Andrea

Elnökségi tagok: Czigány Hedvig, Fekete István, Biczó Klára, Lajkóné Farkas Csilla, Szakál Zoltánné, Budaváriné Dabóczi Orsolya

Ellenőrző Bizottság: Molnárné Tar Gyöngyi, Naszádos Antal, Torsa Gáborné

Ezúton is sok szeretettel gratulálunk és jó munkát kívánunk nekik!

A leköszönő vezetőségi tagoknak köszönjük a munkáját!

Leköszönő elnök: Lajkó Ferenc, leköszönő vezetőségi tagok: Hürkecz Mariann, Kurucz Gabriella, Verebélyi Vilmos.

6. Egyéb ügyek

Hozzászólás nem volt, így az új elnök bezárta a közgyűlést 17 órakor.

A Hotel Carbona az 1 évvel ezelőtti nyereményjátékhoz hasonlóan idén is díjazta a küldött vendégek forgalma alapján a Hévízi Szobakiadók Szövetsége tagjait. Erre a közgyűlés befejezése után került sor ugyanitt, a Télikertben. Ezután, 17:00-tól a gyógyászati részleg bejárása, a hotelszobák bemutatása zajlott, a program végén pedig a szálloda „wellnessezést” biztosított a résztvevők számára zárásig. Köszönjük!

Nagymegyeri szakmai úton jártunk március 2-án. A Szlovákiában lévő Nagymegyer település küldöttsége 2020 márciusában járt Hévízen, akkor sor került Papp Gábor Polgármester úrral való találkozóra is. Meghívást kaptunk tőlük azzal a szándékkal, hogy az új polgármester és az új fürdőigazgatójuk is szeretne megismerkedni városunk képviselőivel és a szervezetünk munkájával. Szívesen cseréltünk tapasztalatot velünk, tanultunk egymástól. Köszönjük, hogy Vas -Barna Rita Tófürdő vezető és Palffy Tamás, a Hévíz Turisztikai Kft igazgatója is csatlakozott hozzánk ezen az úton. Nagymegyeren az ottani szállásadó egyesület vezetője, Győry Károly és egyesületük tagjai ebéddel fogadtak minket a Termál Hotelben. Megtiszteltetésnek érezzük, hogy Dr Soóky Marián Polgármester Úr, Boklovicova Zsuzsanna Alpolgármester Asszony és több képviselő, valamint Roland Susik, Termál Fürdő igazgató is jelen voltak a tapasztalatcserén. Valós érdeklődéssel fogadták a tőlünk hallott információkat. Több alkalommal jelezték, hogy követendő példát látnak pl. a marketing munkában, a vendégek regisztrációjában. A helyi televízió összefoglalót készített az eseményről. Részünkről Vas-Barna Rita, Lajkó Ferenc volt elnökünk és Pálffy Tamás nyilatkozott. A Termál Fürdő bemutatásával zárult az esemény. Terveink szerint ősszel újból találkozunk velük, immár ismét Hévízen. Meghívásunkat örömmel fogadták.

A tagdíjak kiszámlázását 2023-ban is online számla formájában oldottuk meg. A heti, csütörtök délutáni, Tourinformban megtartott fogadóórák is elmaradtak, Kovács Angéla titkárunk telefonon és e-mailben állt tagjaink rendelkezésére.

Bruncsicsné Szekér Andrea elnök a Hévízi Szobakiadók Szövetsége elnökségi tagjait vezetőségi ülésre hívta össze.

Gyűlés időpontja: 2023. március 07. (kedd) 17:15 óró

Gyűlés helye: Hévíz, Hofbräu étterem Nagy parkoló

Tárgyalt napirendi pontok:

1.  Elnökhelyettes,Ellenőrző bizottság elnök választás

2. Mappalapok frissítése-Partnerek aktualizálása

3. Nagymegyer partner kapcsolat, szakmai út tapasztalatok

4. ,Vezetőségi tagok közötti feladatok elosztása

5. Új tag felvétel

6. Tófürdő, fedett fürdő együttműködés, bónok

 Nyílt Nap 2023.03.22

7. Tájékoztatás a pénzügyi helyzetünkről

8. Facebook kampány

9.Hévíz Turisztikai Egyesület tagdíjunk

10.Hévízi futóverseny együttműködés

10.Egyéb ügyek

2023.03.10-én a Hévíz Turisztikai Egyesület közgyűlésén a tisztújítás keretében Lajkó Ferenc addigi vezetőségi tag lemondott.Új elnökségi tagnak szövetségünk részéről Bruncsicsné Szekér Andreát jelölte ,akit a közgyűlés meg is szavazott.

2023.03.22-én a Hévízgyógyfürdő és Szent András Reumakórház meghívására látogattunk el az intézménybe. Körbevezetés keretében mutatták be a Fedett Fürdő ,Spa Hotel Festetics Terápiás Centrum ill.Tófürdő szolgáltatásait.A Terápiás-és fürdő szolgáltatásokat érintő változásokról,szabályzatokról kaptunk részletes tájékoztatást.

2023.04.05-én a Hotel Európa Fit nyílt napot tartott tagjaink számára. Megvalósult felújításokrók ,új lehetőségekről,tervekről hallhattunk egy rövid prezentációt.Partnerünk, a Hotel Európa Fit Vitalium Health&amp;Beauty központja akciós ajánlatai

egészségmegőrző, wellness, szépészeti és rekreációs kezelésekkel és kedvező

csomagajánlatokkal ajánlotta a Hévízi Szobakiadók Szövetségének tagjai részére, 5%

kedvezményt tudtak biztosítani a csatoltan küldött árakból, mely kedvezmény a

recepción, fizetéskor került levonásra (a tagságot igazoló számla/igazolvány bemutatása)

2023.04.25-én Kirándulás keretében tagjainkkal Herenden és Veszprémben tettünk látogatást. Programunk: Minimanufaktúra-látogatás magyar nyelvű vezetéssel,melynek időtartama filmvetítéssel együtt kb. 40 perc, ezután következik a Múzeumlátogatás.Tourinform irodán keresztül idegenvezetést kaptunk a városban és szállás katalógusunk veszprémi irodán belüli elhelyezéséről is megállapodtunk.Az ő nyomtatott anyagukat a hévízi tourinform részére átadtuk.

Kertészeti Centrum partnerünk 2023.05.11-én hasznos tanácsokkal látott el bennünk a náluk tett látogatásunk során.

Bruncsicsné Szekér Andrea elnök a Hévízi Szobakiadók Szövetsége elnökségi tagjait vezetőségi ülésre összehívta.

Gyűlés időpontja: 2023. május 15. (hétfő) 17:00 óra!

Gyűlés helye: Hévíz, Fortuna Villa Fortuna u.1 /Molnár Gyöngyi

Tervezett napirendi pontok:

1.  Elvégzett munka beszámolója

2. Cseh facebook kampány eredményei, tapasztalatai

3. Weboldal frissítések

4. Kulcstartó rendelés lehetőségei

5. Vásári megjelenések:Pozsony,Kecskemét

6. Prospektus,szóróanyag nyomtatás átgondolása

7. Tájékoztatás a pénzügyi helyzetünkről

8. Facebook kampány ismétlése

9.Új partnerek megkeresése/Bobo Fun Farm/Kis Balaton-Nemzeti Park ,Látogatóközpont/Hévízi szolgáltatók

10.Tavaszi kirándulás tapasztalatai, Őszi kirándulás úti céljának kiválasztása

11.Egyéb ügyek

06.12-én A vezetőség a partneri mappalapok elosztása apropóján találkozott.

Tagjainknak júniusban az új, kapcsos információs mappáink új betétlapjait vittük házhoz

szobaszám alapján. Mivel minden partnerünk azon túlmenően, hogy vendégeink számára

kedvezményt biztosít, partnertagdíjat is fizet, - ezzel hozzájárul a költségvetésünkhöz- ezért

jogos elvárás részükről, hogy minden mappába bekerüljenek a friss, vagy új mappalapjaik,

ezzel is elősegítve, hogy a vendégek a szövetség tagjainak szálláshelyeit válasszák a

kedvezményrendszernek köszönhetően. Nagy örömünkre már a honlapunkon digitális

formában is megtalálható a címoldalon az információs mappa aktuális változata. Sőt!

Tagjaink a linket ki tudják helyezni saját weboldalukra, így vendégeik már az ideérkezésük

előtt kiválaszthatják a szolgáltatásokból a nekik megfelelőket.

06.15-18 Magyarország Pozsonyi Nagykövetsége és a pozsonyi Liszt Intézet közreműködésével 2023 június 15. és 2023 június 18. között immár 9. alkalommal szervezte meg a szlovák fővárosban a „Több mint szomszéd – Magyar Kulturális Hét Pozsonyban” című rendezvénysorozatot, melynek kicsúcsosodása egy négy napos kulturális, gasztronómiai és kézműves rendezvény a belváros legpatinásabb helyén a P. O. Hviezdislava téren az Opera épületével szemben.

Ezen a rendezvényen kiadványainkkal a Hévízi Turisztikai Nonprofit Kft.képviselte szövetségünket.

06.23-25 Kecskeméti Hungarikum kiállítás

Hévíz Turisztikai Egyesület ingyenes megjelenést biztosított számunkra a rendervényen.Személyesen 06.24-én szombaton vettünk részt a kiállításon.Reklámanyagot vittünk a kórház terápiás centrumából ezzel népszerűsítve a kúra lehetőségeket.Számos érdeklődőnek tudtunk információval szolgálni a hévízi magánszállások kínálatairól.

Augusztusban elkezdtük az őszi kirándulás szervezését.

Ebben az időszakban a ZALABIT Számítógépes Szolgáltató Bt, egyesületünk

számítástechnikai partnere többször is aktualizálta, javításokat, módosításokat végzett a honlapunkon.

Honlapunkat frissítettük a jelen kor elvárásaihoz igazodva.Gyorsabb ,egyszerűbb információ elérés,mobiltelefon alkalmazás lett fejlesztve.

Szeptemberben Zalaegerszegen a Zala vármegyei Civil Közösségi Szolgáltató Központ Civil lnfo-NEA 2024 tájékoztató rendezvényt tartottak a Miniszterelnökség, Civil és Társadalmi Kapcsolatokért.Felelős Helyettes Államtitkárság munkatársai. A rendezvényen a civil szervezeteket érintő legfontosabb információk hangzottak el, kiemelt hangsúlyt kaptak a pályázati források ismertetése, az előző pályázati időszak gyakorlati tapasztalatainak megosztása. A Zala Vármegyei Civil Központ a civil szervezetek és a Zala megyei vállalkozások közötti kapcsolatépítésben vállal fontos szerepet. Itt elhatároztuk, hogy a NEA 2024 évi kiírásában pályázatot fogunk beadni, melyhez az iroda segítségét kérjük majd.

Falusi Civil Alap pályázat :2.000000-ft összegre eszközbeszerzés,partneri kulcstartó céljából pályázatot adtunk be .Pályázatunk megfelelt az előírt elvárásoknak ,de sajnos forráshiány miatt nem kaptuk meg az összeget.

Vendégként meghívásnak tettünk eleget az Érték és Minőség Nagydíj átadóra a Parlamentben.Felmerült a lehetőség további kapcsolatrendszer kiallakítására.

Bruncsicsné Szekér Andrea elnök a Hévízi Szobakiadók Szövetsége elnökségi tagjait vezetőségi ülésre hívta össze.

Gyűlés időpontja: 2023. szeptember 26 (kedd) 18:00 óra

Gyűlés helye: Hévíz, Fortuna Villa Fortuna u.1

Tervezett napirendi pontok:

1. Elvégzett munka beszámolója

2. Nyári tapasztalatok megosztása

3. Pályázati információk

4.Vásári megjelenés

5.Anyagi helyzetünk ismertetése

6.Cseh facebook őszi kampány

7.Őszi kirándulás támogatása

8.Fürdő bónok megújulásának lehetőségei

9.Szállás katalógus újra nyomtatása

10.Őszi klub estek meghívottjainak kiválasztása

11.Nagymegyeri küldöttség meghívása,programok

12.Új tagok,partnerek felvétele

13.Egyéb ügyek

Döntés született arról, hogy ismét megjelentetjük a

szállásadó katalógusunkat 2 000 példányban, az eddigiekhez hasonló tartalommal és

formával, de az újdonságokat is szerepeltetjük már benne.

Szálláskatalógus újbóli nyomtatását szeptemberben inditottuk, tagjain és partnereink megjelenését bíztosítva.

Szeptember 30-án szövetségünk képviseletében öt tagú csapattal részt vettünk a hévízi 3.Spinday maratonon.A rendezvény remek alkalom volt más helyi kezdeményezések támogatására személyes részvétellel.Közösségteremtő, kapcsolat építő lehetőség a helyi faitalokkal.

10.03-06 között Ausztriába utaztunk .Az őszi kirándulásunkon a Volán Tourist szervezésében sok szoba kiadó tagtársunk családtagjával együtt vett részt.

SALZBURG, SASFÉSZEK ÉS A SALZKAMMERGUTI TÓVIDÉK

St. Wolfgang, melynek lenyűgöző, elbűvölő utcácskái, alpesi jellegű házai, a Schafberg hegycsúcsa és a Wolfgangsee látványa nagyszerű montázst alkotnak. Ausztria egyik legszebb útvonalán, a Postalm panorámaúton utaztunk.Hellbrunni kastélyt és kertjét. Salzburg leghíresebb szülötte, Wolfgang Amadeus Mozart emlékeit kutatva városnézésre indutlunk a barokk óvárosban: Mozart tér, dóm, Hercegségi palota, Mozart szülőháza, Salzach part, Mirabell kastély és parkja, Ünnepi Játékok Házai, Szent Péter-apátság és végül a fellegvár. A világhírű zeneszerző és zenéje ma is jelen van a városban, emlékét számos fesztivál és koncert őrzi.Berchtesgaden-Königssee (Király-tó) vidékére indultunk. Felkerestük Hitler egykori „sasfészkét” a Kehlstein csúcson, ahová speciális hegyi buszokkal, majd a Hitler készíttette arany lifttel lehet feljutni.

10.16 NEA egyszerűsített pályázat 400000-ft összegre. A pályázatot sikeresen elküldtük.Pozitív elbírálás esetén szövetségünk ezt a keretet a 30 éves fennállásának méltó megünneplésére fordítaná.

Szövetségünk eredményesen adta be kérelmét és 2024 januártól jogosultak vagyunk a felajánlott adó 1% -ra.

10.19-én A VOSZ Heves Megyei Szervezetének elnöksége meghívta elnökünket, az új kezdeményezésként életre hívott VOSZ Páholy soron következő alkalmára.

Egerben tartott előadást a VOSZ Páholy szervezésében Steigevald Krisztián .

A VOSZ egyik kiemelt küldetése a Magyarországon működő vállalkozások, munkaadók tevékenységének és hosszútávú sikeres működésének támogatása.

A rendszeres VOSZ Páholy eseményeknek köszönhetően helyi szinten erősödjenek a vállalkozók közötti kapcsolatok, együttműködések – mindezt érdekes, használható ismeretanyaggal, ismert vállalkozók bemutatásával és kellemes hangulattal fűszereznénk meg.

Októberi vendégünk:Steigervald Krisztián

Közel 25 éve foglalkozik a generációkkal: egyediségeikkel és hasonlóságukkal. Eddig két könyve jelent meg: az első a Generációk harca idén a hatodik kiadását éli meg, a második könyv pedig Generációk harca a figyelemért idén jelent meg. Folyamatosan ad elő, nem csak vállalati, hanem nevelési-oktatási témákban is.

10.22-én Az OMÉK Hévíz Turisztikai Egyesület megjelenése a budapesti Hungarikum standon, a Hungexpo A pavilonban október 22-én zajlott a részvételünkkel.Az érdeklődők HSZSZ logoval, webcímmel ellátott ajándéktárgyakat kaptak és a szálláskatalógusunk, térképünk is sok fogyott. Budapesten a kiállításon képviseltük tagjainkat a várost és a tófürdőt.A megjelenést a Hévíz Turisztikai Egyesület térítésmentesen ajánlották fel nekünk.Személyes képviseletünket Bruncsicsné Szekér Andrea elnök vállalta.

Bruncsicsné Szekér Andrea elnök a Hévízi Szobakiadók Szövetsége elnökségi tagjait vezetőségi ülésre összehívja.

Gyűlés időpontja: 2023. november14. (kedd) 17:00 óra!

Gyűlés helye: Hévíz, Hofbräu étterem Nagy parkoló

Tervezett napirendi pontok:

1. OMÉK kiállítás tapasztalatok, városi marketing ismertetése

2.Az új Katalógusunk

3.2024 tagdíjak meghatározás

4. ,Szja 1%,beadott pályázatok ismertetése

5. Bank váltás megvitatása

6.Nagymegyer partner kapcsolat információk,

7. Adventi jótékonysági süti vásár szervezése

8. Tájékoztatás a pénzügyi helyzetünkről

9. Bobo Farm partnerség

10.Báli előkészületek

11.Weboldalunk hiányosságai

12.Egyéb ügyek

A Nagymegyeri küldötségnek leegyeztettünk Polgármesteri találkozót.

A Hotel Europa Fit szálloda bemutatással készült.

A tófürdő bejárás lehetősége biztosított volt.

Sajnos szomorú ,váratlan esemény miatt a találkozók törlésre kerültek.

A jövő év elején az eseményt szeretnénk újból megszervezni.

Novemberben megbeszélést folytattunk a partnerségi kapcsolat kiépítésének reményében a Bobo Fun Parkkal.Ígéretek szerint ez 2024-től létre tud jönni.

A felsőpáhoki Kakasbonbon Csokoládé Manufaktúra tulajdonosaival sikeresen egyeztettünk és nagy örömünkre partnereink között köszönthetjük őket.

Decemberben meghívást kapott vezetőségünk egy rövid bemutatkozásra az üzletükbe.

12.08-án az Ensana Thermal Hévízben részt vettünk a szerb utazási irodákkal szervezett meetingen.Sikerült beszélnünk több olyan kisebb utazási irodával akik a mi vendégkörünket bővítheti.

Adventi jótékonysági sütivásárban segédkeztünk Czigány Hédi, Hofbräu Vendéglőjének teraszán.A befolyt összeget a Zalaszentgróti Koncz Dezső Óvoda ,Általános Iskola,Kollégium,Készségfejlesztő Iskola részére ajánlotta fel.

Ebből az összegből kerékpárt és hordozható hangszórót tudtunk vásárolni a gyerekek részére.

Tagjaink felajánlásaival együtt az ajándékokat ünnepélyes keretek közt a karácsonyi ünnepségen tudtuk átadni a gyerekek legnagyobb örömére.

Hagyományos bálunk megszervezésével kapcsolatban a NaturMed Hotel Carbona egy alternatív megoldást ajánlott,amit mi elfogadtunk és továbbiakban velük közösen készülődtünk a 2024.01.06-án megrendezésre kerülő eseményre.

Vezetőségi tagok éves múnkájának megköszönése képpen partnerünknél a Korona Étteremben egy közös vacsorával zártuk a 2023-as évet.

A 2023-as évben tagdíjaink az előző évekhez hasonlóan továbbra sem változtak: 1-3 lakóegység esetén 5 000 Ft, 4-7 lakóegységnél 10 000 Ft, 8 és afeletti lakóegység esetén pedig 15 000 Ft az éves tagdíj. Partnereink tagdíjai sem változtak.

A tagdíj a [www.heviz-relax.hu](http://www.heviz-relax.hu/) 4 nyelvű honlapunkon való megjelenési lehetőséget is magába foglalja.

Szeretném megköszönni itt is elnökségbeli tagtársaim és titkárunk, Kovács Angéla lelkiismeretes munkáját, melyet közösségünkért végeztek.

Jó egészséget kívánok mindenkinek és egy sok vendéget hozó 2024-es évet!

Nagy tisztelettel, azzal a kéréssel fordulunk a Tisztelt Közgyűléshez, Polgármester Úrhoz, a Képviselőtestülethez és a Pénzügyi, Turisztikai és Városfejlesztési Bizottsághoz, hogy szövetségünk 2023. évi beszámolóját elfogadni szíveskedjenek.

Köszönöm a megtisztelő figyelmüket.

Bruncsicsné Szekér Andrea elnök

Hévíz, 2023. december 31.